smcproject/ml-wiki-sentences huggingface dataset:
കുടുംബ പശ്ചാത്തലം Crown Princess Aishwarya in 1970 AD
104 വർഷക്കാലം നേപ്പാൾ ഭരിച്ച റാണ കുടുംബത്തിൽ നിന്നുള്ള ഐശ്വര്യ ജനറൽ കേന്ദ്ര ഷംഷേർ ജംഗ് ബഹാദൂർ റാണയുടെയും (1921–1982) കാഠ്മണ്ഡു, ലസിപോട്ട്, ലസിംപറ്റ് ഡർബറിൽ ശ്രീരാജ ലക്ഷ്മിദേവി ഷായുടെ (1926–2005) മൂന്നു പെൺമക്കളിൽ മൂത്തമകളും ആയിരുന്നു.
രണ്ട് സഹോദരിമാരും (രാജ്ഞി കോമൽ സ്റ്റേറ്റ് ലക്ഷ്മി ദേവി ഷാ, രാജകുമാരി പ്രേക്ഷ്യ രാജ്യ ലക്ഷ്മി ദേവി ഷാ), രണ്ട് സഹോദരന്മാരും (സുരാജ് ഷംഷർ ജംഗ് ബഹദൂർ റാണ, ഉദയ ഷംഷീർ ജംഗ് ബഹാദൂർ റാണ) അവർക്ക് ഉണ്ടായിരുന്നു.
അവരുടെ മരണത്തിനുശേഷം അവരുടെ ഇളയ സഹോദരി നേപ്പാളിലെ രാജ്ഞിയായി.
1950 വരെ അവരുടെ കുടുംബം നേപ്പാളിലെ ശക്തരായ ഭരണാധികാരികളായിരുന്നു.
1969-ൽ നേപ്പാളിലെ കിരീടാവകാശിയായിരുന്ന ബീരേന്ദ്ര ബിർ ബിക്രം ഷാ ദേവിനെ (രണ്ടാമത്തെ കസിൻ) അവർ വിവാഹം ചെയ്തു.
ഐശ്വര്യയുടെ ഏറ്റവും ഇളയ സഹോദരി പ്രേക്ഷ്യ ഷാ രാജവംശത്തിൽ നിന്നുതന്നെയുള്ള ഗൈനേന്ദ്രയെയും പ്രിൻസ് ധീരേന്ദ്രയെയും വിവാഹം ചെയ്തിരുന്നു.
ബീരേന്ദ്രയുടെ സഹോദരൻ പ്രിൻസ് ധീരേന്ദ്ര കൊട്ടാരത്തിൽ നടന്ന കൂട്ടക്കൊലയിൽ കൊല്ലപ്പെട്ടിരുന്നു.
പ്രേക്ഷ്യ 1980 കളിൽ വിവാഹമോചനം നേടിയിരുന്നു.
2001 നവംബർ 12 ന് ഉണ്ടായ ഒരു ഹെലികോപ്റ്റർ അപകടത്തിൽ രാജകുമാരി പ്രേക്ഷ്യ കൊല്ലപ്പെട്ടിരുന്നു.
നേപ്പാളിലെ റാണി
1972-ൽ മഹേന്ദ്ര രാജാവ് മരണമടഞ്ഞതിന് ശേഷം ബീരേന്ദ്ര രാജാവും ഐശ്വര്യ രാജ്ഞിയും ആയി.
ക്വീൻ ഐശ്വര്യ, ഊർജ്ജസ്വലയായ, തുറന്നു സംസാരിക്കുന്ന സുന്ദരിയായ ബുദ്ധിയുള്ള ഒരു സ്ത്രീയായിരുന്നു.
വിവിധ സാമൂഹിക-സാംസ്കാരിക പരിപാടികൾ അവർ സംഘടിപ്പിച്ചു.
ഐശ്വര്യ തന്റെ ജീവിതത്തിന്റെ എല്ലാ ഘട്ടങ്ങളിലും ഭർത്താവിനോടൊപ്പം നിന്നു.
അവർ രാജ്യത്തിന്റെയും അതിലെ ജനങ്ങളുടെയും ആവശ്യം മനസ്സിലാക്കാൻ കഴിയുന്ന ഒരു സ്ത്രീയായിരുന്നു.
1990 ലായിരുന്നു ജനാധിപത്യം നടപ്പിലായത്.
രാജ്യത്ത് ജനങ്ങൾ അവരുടെ ഭർത്താവിൻറെ ആധിപത്യസ്വഭാവത്തിനെ പിന്തുണച്ചു.
എന്നാൽ, കാലം കഴിയുന്തോറും ഐശ്വര്യയുടെ ആധിപത്യം വർദ്ധിക്കുകയും എന്നാൽ ഭർത്താവിനുവേണ്ടി കരുതുന്ന ഒരു കൂട്ടാളിയായി അവർ മാറി.
ക്രമേണ അവരുടെ പ്രശസ്തി വർദ്ധിക്കുകയും ചെയ്തു.
രാജ്ഞിയായ ഐശ്വര്യ തന്റെ ഭർത്താവായ ബീരേന്ദ്രയോടൊപ്പമാണ് കൊല്ലപ്പെട്ടത്.
മകൻ, പ്രിൻസ് നിരഞ്ജൻ; അവരുടെ മകൾ, രാജകുമാരി ശ്രുതി, മറ്റു ഏഴ് രാജകുടുംബാംഗങ്ങൾ എന്നിവരും കൊല്ലപ്പെട്ടിരുന്നു.
അവലംബം പുറം കണ്ണികൾ "Aishwarya: Nepal's forceful queen" 5 June 2001, BBC news
നേമം ഉപതിരഞ്ഞെടുപ്പ് (1983) ഇംഗ്ലീഷ് വിലാസം https://ml.wikipedia.org/wiki/Nemam_By-Election
1982-ലെ പൊതുതിരഞ്ഞെടുപ്പിൽ കെ. കരുണാകരൻ മാള നിയമസഭാമണ്ഡലത്തിലും നേമം നിയമസഭാമണ്ഡലത്തിലും മൽസരിച്ചിരുന്നു.
രണ്ട് മണ്ഡലങ്ങളിലും വിജയം നേടിയ കെ. കരുണാകരൻ മാളയുടെ പ്രതിനിധിയായി സത്യപ്രതിജ്ഞ ചെയ്യുകയും നേമം ഉപേക്ഷിക്കുകയും ചെയ്തു.
അതിന് ശേഷം 1983 മാർച്ചിൽ നേമം ഉപതിരഞ്ഞെടുപ്പ് നടന്നു.
15 സ്ഥാനാർത്ഥികൾ മൽസരിച്ചതിൽ വി.ജെ. തങ്കപ്പൻ വിജയിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ ലഭിക്കാത്ത/അസാധു വോട്ടുകൾ 1983 98,156 73,609 വി.ജെ. തങ്കപ്പൻ സി.പി.എം. 39,597 ഇ.
രമേശൻ നായർ കോൺഗ്രസ് (ഐ.) 31,308 കെ.എൻ.സുന്ദരേശൻ തമ്പി 449 അസാധു ഇതും കാണുക നേമം നിയമസഭാമണ്ഡലം അവലംബം
നേപ്പാൾ രാജകുടുംബത്തിന്റെ കൂട്ടക്കൊല
2001 ജൂൺ 1 നാണ് നേപ്പാൾ രാജകുടുംബത്തിന്റെ കൂട്ടക്കൊല അരങ്ങേറിയത്.
നേപ്പാൾ രാജകുടുംബത്തിന്റെ നാരായൺഹിതി റോയൽ പാലസ് സമുഛയത്തിലെ ത്രിഭുവൻ സദൻ കൊട്ടാരത്തിലാണ് കൂട്ടക്കൊല അരങ്ങേറിയത്.
ബീരേന്ദ്ര രാജാവും ഐശ്വര്യ രാജ്ഞിയുമുൾപ്പെടെ 10 പേരാണ് കൊട്ടാരത്തിൽ നടന്ന സൽക്കാരത്തിനിടെ കൊല്ലപ്പെട്ടത്.
നിയമപ്രകാരമുള്ള അടുത്ത അവകാശിയും സംഭവത്തിലെ ആരോപണവിധേയനുമായ പ്രിൻസ് ഗ്യാനേന്ദ്ര അടുത്ത രാജാവായി സ്വയം അവരോധിതനായി.
കൊലക്കുറ്റം ആരോപിക്കപ്പെട്ട പ്രിൻസ് ദീപേന്ദ്ര രാജപദവിയിൽ അബോധാവസ്ഥയിൽ 3 ദിവസം കഴിഞ്ഞ ശേഷം ആശുപത്രിയിൽ മരണത്തിനു കീഴടങ്ങുകയും ചെയ്തു.
സംഭവത്തിലെ ഇരകൾ കൊല്ലപ്പെട്ടവർ ബീരേന്ദ്ര രാജാവ് .
ഐശ്വര്യ രാജ്ഞി .
കിരീടാവകാശി ദീപേന്ദ്ര , (ബീരേന്ദ്ര രാജാവിന്റെയും ഐശ്വര്യ രാജ്ഞിയുടെയും പുത്രൻ).
നിരഞ്ജൻ രാജകുമാരൻ , (ബീരേന്ദ്ര രാജാവിന്റെയും ഐശ്വര്യ രാജ്ഞിയുടെയും പുത്രൻ) ശ്രുതി രാജകുമാരി , ബീരേന്ദ്രരാജാവിന്റെയും രാജ്ഞിയുടെയും ഒരേയൊരു പുത്രി.
ധീരേന്ദ്ര രാജകുമാരൻ , ബിരേന്ദ്ര രാജാവിന്റെ സഹോദരൻ.
ശാന്തി രാജകുമാരി , ബീരേന്ദ്ര രാജാവിന്റെ സഹോദരി.
ശാരദ രാജകുമാരി , ബീരേന്ദ്ര രാജാവിന്റെ സഹോദരി കുമാർ ഖഡ്ഗ , ശാരദ രാജകുമാരിയുടെ ഭർത്താവ്.
ജയന്തി രാജകുമാരി , ബീരേന്ദ്ര രാജാവിന്റെ ഫസ്റ്റ് കസനും മിസിസ് കെതകി ചെസ്റ്ററിന്റെ സഹോദരിയും.
പരിക്കേറ്റവർ ഷോവ രാജകുമാരി , (ബീരേന്ദ്ര രാജാവിന്റെ സഹോദരി (രാജാവിനെ കൊല്ലുന്നത് തടയാൻ ശ്രമിച്ചു).
കുമാർ ഗോരഖ് , (ശ്രുതി രാജകുമാരിയുടെ ഭർത്താവ്) കോമൾ രാജകുമാരി , (ഗ്യാനേന്ദ്രയുടെ ഭാര്യയും ഭാവിയിലെയും അവസാനത്തെയും നേപ്പാൾ രാജ്ഞി) മിസിസ് കെതകി ചെസ്റ്റർ , (ബീരേന്ദ്ര രാജാവിന്റെ ഫസ്റ്റ് കസിനും ജയന്തി രാജകുമാരിയുടെ സഹോദരിയും).
ഗൂഢാലോചനാ സിദ്ധാന്തം
സംഭവത്തെക്കുറിച്ചുള്ള ഔദ്യോഗിക ഭാഷ്യം നേപ്പാളി സമൂഹം മുഖവിലക്കെടുക്കുന്നില്ല.
ദീപേന്ദ്ര രാജകുമാരനു ഈ കൂട്ടക്കൊലയിൽ പങ്കുള്ളതായി അവർ കരുതുന്നില്ല.
സംഭവത്തിനു പിന്നിലെ മഞ്ഞുമറയ്ക്കു പിന്നിലെ രഹസ്യം ഇന്നും നിഗൂഢമായി നിലനിൽക്കുന്നു.
↑ ↑ Dkagencies ↑ ↑
നേപ്പിയർ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Napier_Museum
8°30′31″N 76°57′18″E ﻿ / ﻿ 8.50861°N 76.95500°E ﻿ / 8.50861; 76.95500
കേരളത്തിന്റെ തലസ്ഥാനമായ തിരുവനന്തപുരം നഗരത്തിൽ സ്ഥിതി ചെയ്യുന്ന ഒരു സംഗ്രഹാലയമാണ് നേപ്പിയർ മ്യൂസിയം .
ഇത് സ്ഥാപിക്കപ്പെട്ടത് 1855ലാണ് .
1874 ൽ ഇതിന്റെ പഴയ കെട്ടിടം പൊളിച്ച് പുതിയ കെട്ടിടത്തിന്റെ അടിത്തറ പണിതു.
പുതിയ കെട്ടിടം 1866 മുതൽ 1872 വരെ മദ്രാ‍സ് സർക്കാറിന്റെ ഗവർണ്ണറായിരുന്ന നേപ്പിയർ പ്രഭുവിന്റെ പേരിൽ നാമകരണം ചെയ്തു.
ഇതിന്റെ രൂപകൽപ്പന ചെയ്തത് റോബർട്ട് കിസോം എന്ന വാസ്തുവിദ്യ വിദഗ്ദ്ധനാണ്.
ഇതിന്റെ പണി തീർന്നത് 1880ലാണ് .
മദ്രാസ് സർക്കാർ ആണ് ഇതിന്റെ പണി തീർത്തത്.
ഈ മ്യൂസിയത്തിൽ ചരിത്രപരമായി പ്രാധാന്യമുള്ള  ധാരാളം പൌരാണികവസ്തുക്കളും, വെങ്കല പ്രതിമകളും, പുരാണ ആഭരങ്ങളും പ്രദർശിപ്പിച്ചിരിക്കുന്നു.
കൂടാതെ പുരാതന കാലത്തെ ഒരു വലിയ തേരും, ആനകൊമ്പ് കൊണ്ടുള്ള കൊത്തുപണികളും ഇതിനകത്ത് കാണാം.
ഇതിനകത്ത് ശ്രീ ചിത്ര ആർട് ഗാലറിയും സ്ഥിതി ചെയ്യുന്നു.
ഇവിടെ രാജാ രവിവർമ്മയുടെയും , നിക്കോളാസ് റോറിച്ചിന്റേയും ചിത്രങ്ങൾ പ്രദർശിപ്പിച്ചിട്ടുണ്ട്.
കൂടാതെ ഇവിടെ മുഗൾ , തഞ്ചാവൂർ വംശകാലത്തെ ചിത്രങ്ങളും പ്രദർശിപ്പിച്ചിരിക്കുന്നു.
ഇതിന്റെ പരിസരത്ത് തന്നെയാണ് തിരുവനന്തപുരം മൃഗശാ‍ലയും സ്ഥിതി ചെയ്യുന്നു.
ഇന്ത്യയിലെ പുരാതന മൃഗശാലകളിൽ ഒന്നാണ് ഇത്.
1857 ൽ സ്ഥാപിതമായ ഇത് ഏകദേശം 55 acres (220,000 m 2 ) വിസ്തീർണ്ണത്തിൽ പരന്നുകിടക്കുന്നു.
മ്യൂസിയം പരിസരത്തെ റേഡിയോ സ്റ്റേഷൻ പുറത്തേക്കുള്ള കണ്ണികൾ Napier Museum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിവരണം Archived 2009-04-03 at the Wayback Machine .
നേപ്പിയർ മ്യൂസിയം Archived 2008-05-16 at the Wayback Machine .
ബ്രഹ്മചര്യം
ബ്രഹ്മചര്യം എന്നത് ഭാരതീയ മതങ്ങൾക്കുള്ളിലെ ഒരു ആശയമാണ്.
ബ്രാഹ്മണനെ അനുഷ്ഠിക്കുക എന്നർത്ഥം വെക്കുന്നു.
ബ്രഹ്മത്തിന്റെ പാത സ്വീകരിക്കുന്നതിനുള്ള ഒരു ലളിതമായ രൂപമായി ഇത് കണക്കാക്കപ്പെടുന്നു.
ഒരു വ്യക്തി തന്റെ ശരീരത്തെയും മനസ്സിനെയും (ചിത്ത) സന്യാസ മാർഗ്ഗങ്ങളിലൂടെ പൂർണ്ണമായി നിയന്ത്രിക്കുന്നതാണ് ബ്രഹ്മചര്യം.
ഒരു സന്യാസിയുടെ ആത്മീയ പരിശീലനത്തിന് ബ്രഹ്മചര്യം ആവശ്യമാണെന്ന് കരുതപ്പെടുന്നു.
ജൈനമതം അനുസരിച്ച് ബ്രഹ്മചര്യത്തിൽ മനുഷ്യജീവിതവുമായി ബന്ധപ്പെട്ട എല്ലാ കാര്യങ്ങളും ത്യജിക്കുകയും ത്യാഗത്തിന്റെ ജീവിതം നയിക്കുകയും മതം അനുഷ്ഠിക്കുകയും ചെയ്യുന്നു.
യോഗ , ഹിന്ദുമതം , ബുദ്ധമതം , ജൈനമതം എന്നിവയിൽ  പൊതുവെ ബ്രഹ്മചര്യം ലൈംഗികതയിൽ നിന്ന് വിട്ടുനിൽക്കുന്ന ഒരു ജീവിതരീതിയെ സൂചിപ്പിക്കുന്നു.
ബ്രഹ്മചാരി (ചലച്ചിത്രം)
എവർ ഷൈൻ പ്രൊഡക്ഷൻസിന്റെ ബാനറിൽ തിരുപ്പതി ചെട്ടിയാർ , എസ്.എസ്.ടി. സുബ്രഹ്മണ്യൻ, എസ്.എസ്.ടി. ലക്ഷമണൻ എന്നിവർ ചേർന്നു നിർമിച്ച മലയാളചലച്ചിത്രമാണ് ബ്രഹ്മചാരി .
സീത ഫിലിംസ് വിതരണം നടത്തിയ ഈ ചിത്രം 1972 ഒക്ടോബർ 13-ന് കേരളത്തിൽ പ്രദർശനം തുടങ്ങി.
അഭിനേതാക്കൾ ട്രീസ സുജാത ശാരദ റാണി ചന്ദ്ര ഊളൻ രാമു മോഹൻ ശർമ ജസ്റ്റിൻ ജോൺ വർഗീസ് ഗിരിജ ബഹദൂർ അമ്പിളി യമുന ടി.എസ്. മുത്തയ്യ ബേബി ടി.ആർ. ഓമന ശങ്കരാടി ജോസ് പ്രകാശ് അടൂർ ഭാസി പ്രേം നസീർ പിന്നണിഗായകർ കെ.ജെ. യേശുദാസ് പി. സുശീല .
അണിയറയിൽ സംവിധാനം - ശശികുമാർ നിർമ്മാണം - എസ്.എസ്.ടി. ലക്ഷ്മൺ, എസ്.എസ്.ടി. സുബ്രഹ്മണ്യം, തിരുപ്പതി ചെട്ടിയാർ ബാനർ - എവർഷൈൻ കഥ, തിരക്കഥ, സംഭാഷണം - എസ്.എൽ. പുരം സദാനന്ദൻ ഗാനരചന - വയലാർ സംഗീതം - വി. ദക്ഷിണാമൂർത്തി പശ്ചാത്തലസംഗീതം - ആർ.കെ. ശേഖർ ഛായാഗ്രഹണം - ജെ.ജി. വിജയൻ ചിത്രസംയോജനം - കെ. ശങ്കുണ്ണി കലാസംവിധാനം - കെ. ബാലൻ ഗാനങ്ങൾ ഗാനരചന - വയലാർ സംഗീതം - വി. ദക്ഷിണാമൂർത്തി ക്ര.
ഗാനം ആലാപനം 1 ചിത്രശിലാപാളികൾ യേശുദാസ് 2 ഇന്നലത്തെ വെണ്ണിലാവിന്റെ യേശുദാസ് 3 കര്യൂ നീ കരയൂ പി. സുശീല 4 ഞാൻ ഞാനെന്ന ഭാവം യേശുദാസ് 5 പതിനേഴു തികയാത്ത യേശുദാസ് അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് ബ്രഹ്മചാരി
ബ്രഹ്മദേവൻ (ഗണിതജ്ഞൻ) Brahmadeva Brahmadeva
ഇന്ത്യൻ ഗണിതശാസ്ത്രജ്ഞനാണ്‌ ബ്രഹ്മദേവൻ (1060–1130) ആര്യഭട്ടയുടെ ആര്യഭട്ടീയത്തിന്റെ ഭാഷ്യമായ കർണ്ണപ്രകാശത്തിന്റെ രചയിതാവാണ്‌ അദ്ദേഹം.
കർണ്ണപ്രകാശത്തിൽ ത്രികോണമതിയും ജ്യോതിശാസ്ത്രത്തിൽ അതിന്റെ ഉപയോഗവും വിശദമാക്കുന്നു .
ബ്രഹ്മപുത്ര നദി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Brahmaputra_River ബ്രഹ്മപുത്ര വൃഷ്ടിപ്രദേശം
ചൈന , ഇന്ത്യ , ബംഗ്ലാദേശ് എന്നീ മൂന്ന് രാജ്യങ്ങളിലൂടെ ഒഴുകുന്ന ഒരു വലിയ നദിയാണ് ബ്രഹ്മപുത്ര .
ചൈനയിൽ യാലുസാങ്പോ (സാങ്പോ) എന്നും ഇന്ത്യയിൽ സിയാങ്, ദിഹാങ്, ബ്രഹ്മപുത്ര എന്നും ബംഗ്ലാദേശിൽ ജമുന എന്നും ഈ നദി അറിയപ്പെടുന്നു.
ലോകത്തിലെ നീളം കൂടിയ നദികളിൽ ഒന്നാണ് ഇത്.
ചൈനയിലെ തിബത്തിലാണ് ഉത്ഭവം.
ബംഗ്ലാദേശിൽ വച്ച് ഗംഗാ നദിയുമായി ചേർന്ന് ബംഗാൾ ഉൾക്കടലിൽ പതിക്കുന്നു.
ഉത്ഭവപ്രദേശം
ഹിമാലയത്തിന്റെ ഉത്ഭവത്തിനു മുൻപുതന്നെ ഒഴുകിക്കൊണ്ടിരുന്ന നദിയാണിത്.
തെക്കുപടിഞ്ഞാറൻ തിബത്തിൽ മാനസസരോവർ തടാകത്തിനു സമീപം കൈലാസപർവ്വതത്തിൽ ചെമയുങ് ദുങ് ഹിമാനിയിലാണ് ഉത്ഭവപ്രദേശം.
ഹിമാലയത്തിലൂടെയുള്ള ഒഴുക്കിനിടയിൽ ഒട്ടനവധി ചെറു ജലസ്രോതസ്സുകൾ ബ്രഹ്മപുത്രയിൽ ചേരുന്നു.
തുടക്കത്തിൽ ഹിമാലയപർവ്വതനിരയിലൂടെ കിഴക്കോട്ടാണ് ഒഴുകുന്നത്.
ആയിരത്തഞ്ഞൂറ് കിലോമീറ്ററിൽക്കൂടുതൽ ദൂരം ഇങ്ങനെ ഒഴുകിയ ശേഷം തിബറ്റിലെ നംച പർ‌വതത്തെ ചുറ്റി നേരെ പടിഞ്ഞാറുദിശയിലേക്ക് തിരിഞ്ഞ് ഭാരതത്തിന്റെ വടക്കുകിഴക്കൻ അതിർ‌ത്തിസംസ്ഥാനമായ അരുണാചൽ പ്രദേശിൽ ഈ നദി പ്രവേശിയ്ക്കുന്നു.
ഇവിടെ ദിഹാങ്ങ് എന്ന പേരിലാണ് ഇത് അറിയപ്പെടുന്നത്.
ഇവിടെനിന്നും ഒഴുകി ആസ്സാമിലെത്തുമ്പോൾ ബ്രഹ്മപുത്ര എന്ന പേരിൽ ഇതറിയപ്പെടാൻ തുടങ്ങുന്നു.
ദിബാങ്ങ്,ലോഹിത് എന്നീ പോഷകനദികൾ ഈ സമയം നദിയോട് ചേരുന്നു.
ആസ്സാമിൽ മിക്കയിടത്തും ഈ നദിയ്ക്ക് ഏകദേശം 10കി.
മീറ്ററോളം വീതിയുണ്ട്.
എന്നാൽ ഗുവാഹട്ടിയിൽ ഇത് വളരെ ഇടുങ്ങി, ഏകദേശം ഒരു കിലോമീറ്ററോളം വീതിയിലാണ് ഒഴുകുന്നത്.
നിരവധി പോഷകനദികൾ ബ്രഹ്മപുത്രയ്ക്ക് ഭാരതത്തിലുണ്ട്.
സുബൻസിരി,മനാസ്, തിസ്ത, ധൻസിരി എന്നിവ അവയിൽ ചിലതാണ്.
മണിപ്പൂരിലെ കുന്നിൻ‌നിരകളിൽ നിന്നുത്ഭവിയ്കുന്ന ബാരക് അഥവാ സർമ നദിയാണ് വേറൊരു പ്രധാനപോഷകനദി.
ഇത് ബ്രഹ്മപുത്രയുടെ കീഴ്പ്രവാഹമായ മേഘ്നയിലാണ് ചേരുന്നത്.
തുടർന്ന് ബംഗ്ലാദേശിൽ  ഈ നദി ജമുന എന്ന പേരിൽ ഒഴുകുന്നു.
ബ്രഹ്മപുത്രയുടെ 2900കി.
മീ ദൈർ‌ഘ്യമുള്ള യാത്രക്കിടയിൽ 916കി.
മീ മാത്രമേ അത് ഭാരതത്തിലൂടെ ഒഴുകുന്നുള്ളൂ.
അസമിന്റെ ഏറ്റവും പ്രധാനപ്പെട്ട ഭൂഭാഗം ബ്രഹ്മപുത്രാതടമാണ്.
അസമിന്റെ ധാന്യഅറയാണ് ബ്രഹ്മപുത്രാതടം എന്നു പറയാം.
അസമിന്റെ ആകെ കൃഷിയുടെ 80 ശതമാനം ബ്രഹ്മപുത്രാതടത്തിലാണ്.
മൺസൂൺ മാസങ്ങളിലും വേനൽക്കാലത്തും ബ്രഹ്മപുത്രനിറഞ്ഞൊഴുകാറുണ്ട്.
വേനൽക്കാലത്ത് ഹിമാലയത്തിലെ മഞ്ഞുരുകിയാണ് ജലനിരപ്പുയരുന്നത്.
അസം താഴ്‌വരയിൽ വമ്പിച്ച നാശനഷ്ടങ്ങളും ജീവഹാനിയും ഇക്കാലത്ത് ബ്രഹ്മപുത്ര വിതക്കുന്നു.
അതേസമയം പ്രദേശത്ത് ഫലപൂയിഷ്ടമായ എക്കൽമണ്ണ് നിക്ഷേപിക്കുന്നതും ബ്രഹ്മപുത്രയാണ്.
വടക്കേ ഇന്ത്യയെ കിഴക്കേ ഇന്ത്യയുമായി ബന്ധിപ്പിക്കുന്ന ജലപാതയും ബ്രഹ്മപുത്രയാണ്.
നദി ഗതാഗതയോഗ്യമാണ്.
ഈ നദിയിലൂടേയുള്ള ആദ്യഗതാഗതസം‌വിധാനം തുറന്നുകൊടുത്തത് 1962ൽ ആണ്.
വെള്ളപ്പൊക്കം നിയന്ത്രിക്കാനും നദി കൂടുതൽ ഉപയോഗ്യമാക്കാനുമായി  1980 മുതൽ ഭാരതസർക്കാറിന്റെ  ബ്രഹ്മപുത്ര ബോർഡ് എന്ന സ്ഥാപനം നിലവിലുണ്ട്.
കാശിരംഗ ദേശീയോദ്യാനം ആസാമിൽ ബ്രഹ്മപുത്രയുടെ ഇടതുകരയിലാണ്.
തിബറ്റിൽ
ഹെഡിൻ സ്വെൻ ആൻഡേർ‌സ് ആണ് ബ്രഹ്മപുത്രയുടെ ഉത്ഭവം കണ്ടെത്തിയത്.
കിന്റപ്പ് എന്ന ഇൻഡ്യൻ പര്യവേഷകൻ തിബറ്റിലെ സാങ്ങ്പോയും ബ്രഹ്മപുത്രയും ഒന്നുതന്നെ എന്ന കാര്യം സ്ഥിരീകരിച്ചു.
ഉത്ഭവത്തിനു ശേഷം 1700ഓളം കിലോമീറ്റർ കിഴക്കുദിശയിലേയ്ക്ക് ഒഴുകിയെത്തുമ്പോഴേക്ക്  ഏതാണ്ട് 4കി.
മീറ്ററോളം താഴ്ചയിലേക്ക് നദി ഇറങ്ങുന്നു.
ഇവിടെവച്ച് നംച ബർ‌വ പർ‌വതത്തിനെ ചുറ്റിവളഞ്ഞെത്തുന്നതോടെ ഏറ്റവും ആഴമേറിയ സാങ്ങ്‌പോ ഗിരികന്ദരം സൃഷ്ടിയ്ക്കുന്നു.
കിഴക്കുതെക്കുദിശയിലായി ഏകദേശം 60മൈലോളം ഹിമാലയത്തെ ഉൾക്കൊള്ളുന്നു.
ബംഗ്ലാദേശിൽ
ധുബുരി എന സ്ഥലത്ത് വെച്ച് ഗാരോ മലകളെ ചുറ്റി തെക്കോട്ടൊഴുകിയാണ് ബ്രഹ്മപുത്ര ബംഗ്ലാദേശിൽ പ്രവേശിയ്കുന്നത്.
ഇവിടവെച്ച് നദി ജമുന, മേഘ്ന എന്നീ രണ്ട് ശാഖകളായി പിരിയുന്നു.
ഈ പ്രദേശത്തെ സമതലങ്ങളിലൂടെ ഏകദേശം 279കി.
മീ സഞ്ചരിച്ച് പത്മ എന്ന നദിയുമായി സന്ധിച്ച്, ബൃഹത്തായ ഒരു ഡെൽറ്റ രൂപപ്പെടുന്നു.
തുടർ‌ന്ന് തെക്കോട്ട് 246കി.
മീ ഒഴുകി ബംഗാൾ ഉൾക്കടലിൽ പതിയ്ക്കുന്നു സാമ്പത്തികപ്രാധാന്യം
ഇന്ത്യയും ചൈനയുമെല്ലാം ബ്രഹ്മപുത്രയിൽ നിന്ന് വൈദ്യുതി ഉത്പാദിപ്പിക്കുന്നുണ്ട്.
12000 മെഗാവാട്ടാണ് ബ്രഹ്മപുത്രയുടെ വൈദ്യുതോത്പാദനശേഷിയായി കണക്കാക്കിയിരിക്കുന്നത്.
എന്നാൽ 160 മെഗാവാട്ടോളം വൈദ്യുതി മാത്രമാണ് ഇപ്പോൾ ആകെ ഉത്പാദിപ്പിക്കുന്നത്.
കടുത്ത മലയിടുക്കുകളിലൂടെ കടന്നുവരുന്നതിനാൽ അണക്കെട്ടുകൾ നിർമ്മിക്കുമ്പോൾ മലകളിടിയാൻ സാധ്യതയുണ്ട് എന്നതിനാലാണ് വൈദ്യുതപദ്ധതികൾ കുറയുവാനുള്ള പ്രധാന കാരണം.
ഇന്ത്യയിലും ബംഗ്ലാദേശിലും കാർഷികജലസേചനത്തിനായി ബ്രഹ്മപുത്രയെ വലിയതോതിൽ ആശ്രയിക്കുന്നുണ്ട്.
ബ്രഹ്മപുത്ര കരകവിഞ്ഞൊഴുകുമ്പോഴുള്ള നാശവും ചെറുതല്ല.
പോഷകനദികൾ
ഭരേലി, ബേർ, സുബൻസിരി, കമെങ്, മനാസ്, ചാമ്പമതി, സരൾ, ഭാംഗ, സങ്കോഷ്നോവ, ദിഹിങ്, ബുരുദിഹിങ്, ഝാൻസി, ദിസാങ്, ദിഖൊങിരി, ധൻസിരി മുതലായവയാണ് ബ്രഹ്മപുത്രയുടെ പ്രധാന പോഷകനദികൾ.
തിബത്തിൽ ആരംഭിച്ച് ഇന്ത്യയിൽ വച്ച് ബ്രഹ്മപുത്രയിൽ ചേരുന്ന നദിയാണ് സുബൻസിരി.
ഭൂട്ടാനിലാണ് കമങിന്റെ ഉത്ഭവം.
ധൻസിരി എന്ന നദി അരുണാചൽ പ്രദേശിലാണ് ഉത്ഭവിക്കുന്നത്.
ധൻസിരിയുമായുള്ള സംഗമത്തിനുശേഷം ബ്രഹ്മപുത്ര രണ്ടായി പിരിഞ്ഞ് ഒരുഭാഗം കളങ് എന്ന പേരിൽ ഒഴുകി ഗുവാഹത്തിക്കടുത്തുവെച്ച് ബ്രഹ്മപുത്രയിൽ തിരിച്ചു ചേരുന്നു.
ടോൻസ, ജൽധാക്ക, തീസ്ത മുതലായ നദികൾ ബംഗ്ലാദേശിൽ വച്ചും ബ്രഹ്മപുത്രയിൽ ചേരുന്നു.
അവസാനം
ബ്രഹ്മപുത്ര ഗംഗയുമായി ചേർന്ന് ബംഗ്ലാദേശിൽ വച്ച് സുന്ദർബൻസ് പ്രദേശത്തുകൂടി ബംഗാൾ ഉൾക്കടലിൽ പതിക്കുകയാണ് ചെയ്യുന്നത്.
ബംഗാൾ ഉൾക്കടലിൽ പതിയ്ക്കുന്നതിനു മുൻപ് അനേകം കൈവഴികളായി പിരിയുന്നു.
ധലേശ്വരി, ഗുംതി, ഫെനി തുടങ്ങിയവയാണ് പ്രധാന കൈവഴികൾ.
തെതുലിയ, ഷബാസ്‌പൂർ, ഹാതിയ, ബാംനി എന്നിവയാണ് പ്രധാന പതനമുഖങ്ങൾ.
മലിനീകരണം താരതമ്യേന കുറവുള്ള നദിയാണിത്.
പ്രളയം
പ്രളയം ബ്രഹ്മപുത്ര നേരിടുന്ന ഒരു സങ്കീർ‌ണ്ണപ്രശ്നമാണ്.
ജൂൺ മുതൽ ഒക്‌ടോബർ വരെയുള്ള മൺ‌സൂൺ കാലത്താണ് ഇതിനേറെ സാദ്ധ്യത.
അനിയന്ത്രിതമായ വനനശീകരണം തീരങ്ങളിലെ മണ്ണിടിച്ചിലിനും അതുവഴി പ്രളയത്തിനും കാരണമാകുന്നു.
തന്മൂലം, ബ്രഹ്മപുത്രയെ 'അസമിന്റെ ദുഃഖം' എന്ന് വിളിച്ചുപോരുന്നു.
ഈ സമയത്ത് ഉണ്ടാകുന എക്കൽ‌നിക്ഷേപമാണ് തുടരെയുള്ള ഗതിമാറ്റത്തിനു നിദാനം.
പ്രളയത്തെ നിയന്ത്രണവിധേയമാക്കുന്നതിനും ചിറ കെട്ടി തടയുന്നതിനുമായിട്ടുള്ള പദ്ധതികൾ ആവിഷ്കരിയ്ക്കപ്പെട്ടത് 1954മുതലാണ്.
തിസ്ത ബാരാഷ് പ്രോജൿറ്റ് ജലസേചനത്തേയും വെള്ളപ്പൊക്കനിയന്ത്രണത്തേയും മുൻ‌നിർത്തിയുള്ളതാണ്.
ഉൾനാടൻ ഗതാഗതത്തിന്ന് ഈ നദി വളരെയേറെ സാദ്ധ്യതകൾ  തുറന്നിടുന്നുണ്ട്.
തിബത്ത് പീഠഭൂമിയിൽ ഇത് 640കി.
മീ ദൂരത്ത് ജലഗതാഗതം സാദ്ധ്യമാക്കുന്നുണ്ട്.
വലിയ ഗിരികന്ദരങ്ങളിലൂടെ വളഞ്ഞൊഴുകുന്ന ഈ നദി തിബത്തിൽ നിന്ന് ഭാരതത്തിലേയ്ക്ക് നേരിട്ട് ഗതാഗതസം‌വിധാനം ഒരുക്കുന്നില്ല.
വിനോദസഞ്ചാരത്തിനു കൂടുതൽ പ്രാധാന്യം നൽകി ആസ്സാം- ബംഗാൾ സംസ്ഥാനങ്ങൾ ഈ നദിയിൽ കപ്പൽ‌യാത്രകൾ അനുവദിയ്ക്കുന്നു.
തിബറ്റിൽ ബ്രഹ്മപുത്ര 400കി.
മീറ്ററോളം കപ്പൽ‌യാത്രയ്ക്ക് ഉതകുന്നതാണ്.
വരണ്ടതും തണുപ്പേറിയതുമായ കാലാവസ്ഥയാണ് ബ്രഹ്മപുത്രയുടെ തടങ്ങളിൽ അനുഭവപ്പെടുന്നത്.
ശൈത്യകാലത്ത് ഊഷ്മാവ് 0° സെൽഷ്യസിനേക്കാൾ താഴെയാകുന്നു.
നിരന്തരമായ ഗതിമാറ്റത്തിനു പേരുകേട്ടതാണ് ബ്രഹ്മപുത്ര.
ഏറ്റവും കൂടുതൽ ജലം വഹിയ്ക്കുന്ന ഈ നദിയുടെ തീരങ്ങളിൽ അധികവും ചെങ്കുത്താണ്.
ആസ്സാമിൽ പൈൻ‌മരങ്ങൾ ഇടതൂർ‌ന്ന് വളരുന്ന പ്രദേശങ്ങൾ ഈ നദീതീരത്താണ്.
കൂടാതെ മുളം‌കാടുകളും കാണപ്പെടുന്നു.
ലോകത്തിലെ ഏറ്റവുമധികം മഴ ലഭിയ്ക്കുന്ന സ്ഥലങ്ങളിൽ കൂടി കടന്നുപോകുന്ന ഈ നദിയിൽ വർഷക്കാലത്ത് കണക്കറ്റജലം ഒഴുകിയെത്തുന്നു.
വേനൽ‌ക്കാലത്ത് ഹിമാലയത്തിലെ മഞ്ഞുരുകിയും ജലം ലഭിയ്ക്കുന്നു.
മഴക്കാലത്ത് ശരാശരി 14,200ക്യുബിക് മീ/സെ ആണ് ജലപ്രവാഹം.
ബ്രഹ്മപുത്ര നദിയുടെ തീരങ്ങളിൽ വസിയ്ക്കുന്നവർ വൈവിദ്ധ്യമേറിയ സാംസ്കാരികപൈതൃകം ഉള്ളവരാണ്.
തിബറ്റിൽ വസിയ്ക്കുന്നവർ പ്രധാനമായും ബുദ്ധമതവിശ്വാസികളാണ് .
മൃഗസം‌രക്ഷണമാണ് പ്രധാന തൊഴിൽ.
ആസ്സാമിലെ ജനങ്ങൾ മം‌ഗോളിയൻ , തിബറ്റൻ, ബർ‌മീസ്, ആര്യൻ എന്നീ ജനവിഭാഗങ്ങൾ തമ്മിൽ ലയിച്ചുണ്ടായവരാണ്.
Encarta Reference Library
ഭാരതത്തിലെ പ്രമുഖ നദികൾ ഗംഗ | ബ്രഹ്മപുത്ര | സിന്ധു | നർമദ | കൃഷ്ണ | മഹാനദി | ഗോദാവരി | കാവേരി | സത്‌ലുജ് | ഝലം | ചെനാബ് | രാവി | യമുന | ഘാഗ്ര | സോൻ | ഗന്തക് | ഗോമതി | ചംബൽ | ബേത്വ | ലൂണി | സബർ‌മതി | മാഹി | ഹൂഗ്ലീ | ദാമോദർ | തപ്തി | തുംഗഭദ്ര | ഭീമ | പെണ്ണാർ | പെരിയാർ | വൈഗൈ 1 2 Brahmaputra River , Encyclopædia Britannica
ബ്രഹ്മസൂത്രം ഇംഗ്ലീഷ് വിലാസം https://ml.wikipedia.org/wiki/Brahma_Sutras
പ്രാചീന ഭാരതത്തിലെ ആധ്യാത്മിക ദർശനങ്ങളിൽ വെച്ച് ഏറ്റവും വിശിഷ്ടവും സമഗ്രവുമായി കരുതപ്പെടുന്ന അദ്വൈത ദർശനത്തിന്റെ അങ്കുരം അടങ്ങുന്ന ആദിമസൂത്ര സഞ്ചയം.
ബാദരായണമുനിയാണ് ഈ സൂത്രങ്ങൾ എഴുതിയത് എന്നു കരുതുന്നു.
നാല് അധ്യായങ്ങളും അവയിലോരോന്നിലും നാലു പാദങ്ങളും അടങ്ങുന്നതാണ് ഈ ഗ്രന്ഥം.
വേദാന്തസൂത്രം എന്നപേരിലും അറിയപ്പെടുന്നു.
ഭഗവദ്ഗീതയും, ഉപനിഷത്തുകളും, ബ്രഹ്മസൂത്രവും കൂടുചേർന്നതാണ് ഭാരതീയവേദാന്തത്തിന്റെ അടിത്തറ എന്നു ഹൈന്ദവാചാര്യന്മാർ കരുതുന്നു.
ബ്രഹ്മസൂത്രഭാഷ്യം
ആചാര്യന്മാർ അദ്ധ്യാപന സൗകര്യാർത്ഥം, ഓർത്തു വെക്കാൻ വേണ്ടി, വേദശാഖയോ, വ്യാഖ്യാനങ്ങളോ ചെറുവാക്യങ്ങളിലൊതുക്കിയതായിരുന്നു സൂത്രങ്ങൾ .
അതിവിപുലമായ പഠനവിഷയങ്ങൾ പെട്ടൊന്നോർമ്മിച്ചെടുക്കാൻ പാകത്തിൽ സംഗ്രഹിച്ചു, കാച്ചിക്കുറുക്കിയ ചുരുക്കെഴുത്തെന്നും പറയാം.
ഉപനിഷത്തുകൾക്ക് ബാദരായണാചാര്യർ തയ്യാറാക്കിയ ചുരുക്കെഴുത്തായിരുന്നു ബ്രഹ്മസൂത്രം.
ആദി ശങ്കരൻ ഇതിന് വ്യാഖ്യാനം എഴുതിയിട്ടുണ്ട്.
പ്രമാണങ്ങൾ ↑ Mayn's Hindu Law and usage.14th edition page 17.
ബ്രഹ്മപുരം തീപിടിത്തം
കൊച്ചി നഗരത്തിൽനിന്ന് 17 കിലോമീറ്റർ അകലെ വടവുകോട്–പുത്തൻകുരിശ് പ‍ഞ്ചായത്തിലെ ബ്രഹ്മപുരത്ത് കൊച്ചി കോർപറേഷന്റെ ഉടമസ്ഥതയിലുള്ള 110 ഏക്കർ സ്ഥലത്ത് ആണ് ബ്രഹ്മപുരത്തെ മാലിന്യ സംഭരണ കേന്ദ്രം സ്ഥിതി ചെയ്യുന്നത്.
ബ്രഹ്മപുരത്തെ മാലിന്യ സംഭരണകേന്ദ്രത്തിൽ 2023 മാർച്ച് 2ന് ഉച്ചയ്ക്ക് ശേഷം മൂന്നുമണിയോടെയാണ് തീ പടർന്നത്.
ബ്രഹ്മപുരത്ത് നിന്ന് ഉയർന്ന പുക എറണാകുളത്തെ ജനജീവിതം ദുസ്സഹമാക്കി.
എറണാകുളം ജില്ലയിലെ  വായു മലിനീകരണത്തിൻ്റെ തോത് ഉയർന്ന സാഹചര്യത്തിൽ പലയാളുകളുകൾക്കും ചുമ, ശ്വാസം എടുക്കുന്നതിൽ ബുദ്ധിമുട്ട്, തലവേദന ,തലക്കറക്കം ,കണ്ണിന് അസ്വസ്ഥത , ചൊറിച്ചിൽ എന്നിവ അനുഭവപ്പെട്ടു.
12-13 ദിവസങ്ങളോളമെടുത്തു തീ ഒരുവിധം നിയന്ത്രണാധീതമാകാൻ.
മാർച്ച് രണ്ടിനു വൈകിട്ട് 3.30ന് ആണ് തീപിടിത്തം സംബന്ധിച്ച് അഗ്നിരക്ഷാ സേനയ്ക്കു വിവരം ലഭിക്കുന്നത്.
ജില്ലാ കലക്ടറുടെ റിപ്പോർട്ടിൽ സമയം വൈകിട്ട് 4.15.
തീപിടിത്തമുണ്ടായി അരമണിക്കൂറിനകം നാട്ടുകാർ എത്തുമ്പോഴേക്കും തൊഴിലാളികൾ അവിടെനിന്നു കടന്നിരുന്നു.
സെക്ടർ ഒന്നിലായിരുന്നു തീ.
പൊക്ലൈനുകളും എസ്കവേറ്ററുകളും ഉണ്ടെങ്കിലും പ്രവർത്തിപ്പിക്കാൻ ആളില്ല.
അഗ്നിരക്ഷാ വാഹനങ്ങൾക്കു പോകാൻ കഴിയാത്തവിധം വഴിയിൽ മാലിന്യം.
തൊട്ടുപുറകിലെ കടമ്പ്രയാറിൽനിന്നു വെള്ളമെടുക്കാൻ പ്രയാസമുണ്ടാക്കി അങ്ങോട്ടുള്ള റോഡിലും മാലിന്യം.
പ്ലാന്റിനുള്ളിൽ തുടങ്ങിയ തീ പുറത്തേക്കും പടർന്നു.
വെള്ളം പമ്പ് ചെയ്യാനുള്ള ഫയർ ഹൈഡ്രന്റുകൾ പ്രവർത്തിച്ചില്ല.
നോക്കി നിൽക്കെ തീ ആളിപ്പടർന്നു.
കൊച്ചി നഗരത്തിനുമേൽ ആശങ്കയുടെ പുകപടലങ്ങൾ പരത്തി, ബ്രഹ്മപുരം മാലിന്യ സംഭരണകേന്ദ്രത്തിൽ ഒരു ‘പ്ളാസ്റ്റിക് ബോംബ്’ രൂപപ്പെട്ടിട്ട് അഞ്ചു വർഷത്തിലേറെയായി .
ഇത് അഞ്ചാം തവണയാണു മാലിന്യമലയ്ക്കു തീ പിടിക്കുന്നത്.
ഗുരുതരമായിരുന്നു ഈ തീപിടിത്തത്തിന്റെ സ്ഥിതി.
ബ്രഹ്മപുരത്തുനിന്ന് കിലോമീറ്ററുകൾ അകലെയുള്ള പ്രദേശങ്ങൾ പോലും പുകയിൽ മുങ്ങി.
നഗരത്തിനു നടുക്കു താമസിക്കുന്നവർ പോലും പുലർച്ചെ പുകപടലങ്ങളിലേക്കാണു കണ്ണുതുറന്നത്.
ശ്വാസംമുട്ടലും തലകറക്കവും വന്ന് പലർക്കും ചികിൽസാസഹായം തേടേണ്ടിയും വന്നു.
കൃത്യമായ മുന്നറിയിപ്പുകൾ നൽകിയിട്ടും മാലിന്യം നീക്കാനോ തീയണയ്ക്കാനുള്ള സംവിധാനങ്ങൾ ഒരുക്കാനോ ശ്രദ്ധിക്കാതിരുന്ന അധികൃതരുടെ ഭാഗത്തുനിന്നുള്ള വീഴ്ചയാണ് സ്ഥിതി ഇത്ര ഗുരുതരമാക്കിയത്.
പ്ളാന്റിൽ താൽക്കാലിക വാട്ടർ ടാങ്കുകൾ സ്ഥാപിക്കാനും തീ പടരാതിരിക്കാൻ ഫയർലൈനുകൾ ഒരുക്കാനും വാഹനങ്ങൾക്ക് സഞ്ചരിക്കാൻ വഴിയുണ്ടാക്കാനുമെല്ലാം നിർദേശങ്ങളുണ്ടായിരുന്നു.
വൻ തീപിടിത്ത സാധ്യതയുള്ള പ്രദേശമായിട്ടും ചെറിയ തീയണയ്ക്കുവാനുള്ള അടിസ്ഥാന സൗകര്യങ്ങൾ ഇവിടെ ഒരുക്കിയിട്ടില്ലായിരുന്നു.
പ്രളയത്തിനുശേഷമാണ് ബ്രഹ്മപുരത്തെ മാലിന്യങ്ങൾ ഇത്രയും വർധിച്ചത്.
2618 ലോഡ് പ്രളയ മാലിന്യംതന്നെ എത്തിയതായാണു കണക്ക്.
പ്രളയം കഴിഞ്ഞപ്പോൾ കോട്ടയം മുനിസിപ്പാലിറ്റിയിൽ നിന്നുപോലും  മാലിന്യം  ഇവിടെയെത്തിയിരുന്നു.
ബ്രഹ്മപുരത്തെ 100 ഏക്കറിൽ മുക്കാൽ പങ്കും മാലിന്യക്കൂമ്പാരമാണ്.
ദിവസവും എത്തുന്ന നൂറു കണക്കിനു ടൺ മാലിന്യങ്ങളിൽ ജൈവ മാലിന്യം മാത്രമാണു പ്ലാന്റിൽ സംസ്കരിക്കുന്നത്.
പ്ലാസ്റ്റിക് ഉൾപ്പെടെയുള്ള അജൈവ മാലിന്യങ്ങൾ വർഷങ്ങളായി കുന്നുകൂട്ടിയിരിക്കുന്നു.
നാലുപാടുനിന്നും തീ ആളിക്കത്തിയത് അട്ടിമറി സാധ്യതയിലേക്കാണു വിരൽചൂണ്ടുന്നത്.
കുന്നുകൂടിയ മാലിന്യം കത്തിച്ചുകളയാൻ നഗരസഭയുടെ നേതൃത്വത്തിൽതന്നെ തീയിട്ടതാണെന്ന് നാട്ടുകാർ ആരോപിച്ചു.
അട്ടിമറിസാധ്യത അന്വേഷിക്കണമെന്ന് കോർപറേഷൻ അധികൃതർ ആവശ്യപ്പെട്ടു.
ദേശീയ ഹരിത ട്രൈബ്യൂണലിന്റേതുൾപ്പെടെ ഇടപെടലുകൾ‍ ഉണ്ടായിട്ടും ഒരു നടപടിയും സ്വീകരിക്കാതിരുന്ന ഉദ്യോഗസ്ഥതല വീഴ്ചകളും ദുരന്തത്തിനു കാരണമായി.
ഹൈക്കോടതി ഇടപെടൽ
2023 മാർച്ച് 6ആം തീയതി ബ്രഹ്മപുരം മാലിന്യ പ്ലാന്റിലെ തീപ്പിടിത്തത്തിൽ കേരളാ ഹൈക്കോടതി സ്വമേധയാ കേസെടുത്തു .
ജസ്റ്റിസ് ദേവൻ രാമചന്ദ്രൻ നൽകിയ കത്തിന്റെ അടിസ്ഥാനത്തിലായിരുന്നു നടപടി.
തീപ്പിടിത്തത്തിൽ വിവിധ വകുപ്പുകളോട് ഹൈക്കോടതി റിപ്പോർട്ട് തേടി.
ബ്രഹ്മപുരം മാലിന്യ പ്ലാന്റിലുണ്ടായ തീപ്പിടിത്തം അഞ്ച് ദിവസമായിട്ടും അണക്കാനായിട്ടില്ലെന്നും വിഷപ്പുക കൊണ്ട് ശ്വാസം മുട്ടുകയാണ് കൊച്ചി നഗരമെന്നും വിഷയത്തിൽ ഇടപെടണമെന്നും കാണിച്ചാണ് ജസ്റ്റിസ് ദേവൻ രാമചന്ദ്രൻ ഹൈക്കോടതി ചീഫ് ജസ്റ്റിസിന് കത്ത് നൽകിയത്.
പുക അടക്കാനും തീ പൂർണമായും ഇല്ലാതാക്കാനും നഗരസഭയ്ക്കും ജില്ലാ ഭരണകൂടത്തിനും പൂർണമായും കഴിയാതെ വന്നതോടെയാണ് ഹൈക്കോടതി ജസ്റ്റിസിന്റെ അടിയന്തര ഇടപെടൽ ആവശ്യപ്പെട്ടത്.
സംഭവത്തിൽ സ്വീകരിച്ച നടപടികൾ എന്താണെന്ന് രണ്ടാഴ്ച്ചക്കകം റിപ്പോർട്ട് സമർപ്പിക്കണമെന്ന് മനുഷ്യാവകാശ കമ്മീഷൻ വിവിധ സർക്കാർ വകുപ്പുകളോട് ആവശ്യപ്പെട്ടു .
പൗരന്മാരുടെ അവകാശസംരക്ഷകർ എന്ന നിലയിലാണ് ബ്രഹ്മപുരം വിഷയത്തിൽ സ്വമേധയാ കേസെടുത്തതെന്ന് ഹൈക്കോടതി.
മാലിന്യമില്ലാത്ത അന്തരീക്ഷം മനുഷ്യരുടെ അവകാശമാണ്.
ഈ അവകാശം കൊച്ചിയിലടക്കം പലയിടത്തും പൗരന് നഷ്ടമാകുന്നു.
അതിനാലാണ് ഉത്തരവാദിത്തപ്പെട്ടവരെ വിളിച്ചുവരുത്തിയതെന്നും കോടതി പറ‌ഞ്ഞു.
2023 മാർച്ച് 9ന് ബ്രഹ്മപുരത്ത് ഹൈക്കോടതി നിരീക്ഷണ സമിതിയെ നിയോഗിച്ചു.
ജില്ലാ കലക്ടർ, പിസിബി ഉദ്യോഗസ്ഥർ, കെൽസാ സെക്രട്ടറി എന്നിവരുൾപ്പെടെയാണ് സമതിയിലുള്ളത്.
ഖരമാലിന്യ സംസ്‌കരണവുമായി ബന്ധപ്പെട്ട കർമപദ്ധതി സമർപ്പിക്കാൻ തദ്ദേശ സെക്രട്ടറിക്ക് നിർദേശം നൽകി.
പ്രവർത്തനങ്ങൾ കോടതി നിരീക്ഷിക്കുമെന്ന് ഡിവിഷൻബെഞ്ച് വ്യക്തമാക്കി.
ജസ്റ്റിസുമാരായ എസ് വി ഭട്ടി, ബസന്ത് ബാലാജി എന്നിവരടങ്ങിയ ബെഞ്ച്, പ്രശ്നം പരിഹരിക്കാൻ സർക്കാർ സ്വീകരിച്ച നടപടികൾ വിശദമായി കോടതിയെ അറിയിക്കാൻ സംസ്ഥാന ചീഫ് സെക്രട്ടറിയോട് നിർദേശിച്ചു.
ഖരമാലിന്യ സംസ്‌കരണം നേരിടാൻ കർമപദ്ധതി തയ്യാറാക്കാനും ഹൈക്കോടതി സർക്കാരിനോട് നിർദേശിച്ചു.
വിഷയം പരിഗണിച്ചപ്പോൾ, പുക സംബന്ധമായ പ്രശ്‌നങ്ങളുടെ നിലവിലെ സാഹചര്യം അറിയാൻ കോടതി ആരാഞ്ഞിരുന്നു, അന്തരീക്ഷ മലിനീകരണം കാരണം ജഡ്ജിമാരും കോടതി ജീവനക്കാരും തലവേദനയുണ്ടെന്ന് പറഞ്ഞു.
കടലിൽ നിന്ന് കരയിലേക്ക് കാറ്റ് വീശുന്നതിനാൽ ബ്രഹ്മപുരത്ത് സ്ഥിതി മോശമാണെന്ന് മലിനീകരണ നിയന്ത്രണ ബോർഡ് അറിയിച്ചു.
കൊച്ചി നഗരത്തിലെ മാലിന്യം നീക്കാത്തതുമൂലമുണ്ടാകുന്ന ആരോഗ്യപ്രശ്‌നങ്ങൾ പരിഹരിക്കാൻ സർക്കാർ നടപടി സ്വീകരിക്കണമെന്ന് ഹൈക്കോടതി നിർദേശിച്ചു.
ഹൈ​ക്കോ​ട​തി​ ​നി​യോ​ഗി​ച്ച​ ​ഉ​ന്ന​ത​ത​ല​ ​സ​മി​തി​ ​റി​പ്പോ​ർ​ട്ടി​നൊ​പ്പം​ ​സ​മ​ർ​പ്പി​ച്ച​ ബ്രഹ്മപുരത്ത് മാലിന്യ ​പ്ളാ​ന്റി​ന്റെ​ ​ചി​ത്ര​ങ്ങ​ൾ​ ​ക​ണ്ട് ​ആ​ശ​ങ്ക​ ​പ്ര​ക​ടി​പ്പി​ച്ച​ ​ഡി​വി​ഷ​ൻ​ ​ബെ​ഞ്ച്,​ 30​ ​വ​ർ​ഷം​ ​മു​മ്പ് ​ഉ​പേ​ക്ഷി​ച്ച​ ​ഏ​തോ​ ​ഫാ​ക്ട​റി​ ​പോ​ലെ​യാ​ണി​തെ​ന്ന് ​അ​ഭി​പ്രാ​യ​പ്പെ​ട്ടു.
​ ​ഈ​ ​പ്ളാ​ന്റി​ൽ​ ​എ​ത്ര​ ​മാ​ലി​ന്യം​ ​സം​സ്ക​രി​ക്കാ​നാ​വു​മെ​ന്ന് ​മ​ലി​നീ​ക​ര​ണ​ ​നി​യ​ന്ത്ര​ണ​ ​ബോ​ർ​ഡി​ന്റെ​ ​എ​ൻ​ജി​നീ​യ​റോ​ട് ​കോ​ട​തി​ ​ആ​രാ​ഞ്ഞു.
​ ​നി​ല​വി​ൽ​ ​കൊ​ണ്ടു​വ​രു​ന്ന​തി​ന്റെ​ 25​ ​ശ​ത​മാ​നം​ ​മാ​ത്ര​മാ​ണെ​ന്നാ​യി​രു​ന്നു​ ​മ​റു​പ​ടി.
​ ​അ​ങ്ങ​നെ​യെ​ങ്കി​ൽ​ ​വ​ർ​ഷ​ങ്ങ​ളാ​യി​ ​ബാ​ക്കി​ 75​ ​ശ​ത​മാ​നം​ ​കൊ​ണ്ടു​വ​രു​ന്ന​തി​നെ​തി​രെ​ ​നി​ങ്ങ​ളെ​ന്തു​ ​ന​ട​പ​ടി​യെ​ടു​ത്തെ​ന്ന് ​ഹൈ​ക്കോ​ട​തി​ ​ചോ​ദി​ച്ചു.
​ ​ഇ​തി​ൽ​ ​മ​ലി​നീ​ക​ര​ണ​ ​നി​യ​ന്ത്ര​ണ​ ​ബോ​ർ​ഡി​ന് ​ഗു​രു​ത​ര​മാ​യ​ ​വീ​ഴ്ച​ ​സം​ഭ​വി​ച്ചെ​ന്നും​ ​പ​റ​ഞ്ഞു.
മതിയായ സൗകര്യങ്ങൾ ഒരുക്കുന്നതിൽ കൊച്ചി കോർപറേഷൻ കാണിച്ച വീഴ്ചയാണു ബ്രഹ്മപുരത്തെ വൻ തീപിടിത്തത്തിനു കാരണമായത്.
ബ്രഹ്മപുരത്തു തീപിടിച്ചപ്പോൾ  ഫയർ ഹൈഡ്രന്റ് ഉൾപ്പെടെ മതിയായ അഗ്നിരക്ഷാ സംവിധാനങ്ങളൊന്നും പ്രവർത്തിച്ചില്ല.
തീയണയ്ക്കാൻ എത്തിയ അഗ്നിരക്ഷാ സേനയ്ക്ക് ആദ്യദിവസം മതിയായ തോതിൽ വെള്ളമെത്തിക്കുന്നതിൽ പോലും കോർപറേഷൻ പരാജയപ്പെട്ടു.
വേനൽകാലത്ത് ബ്രഹ്മപുരത്തു പതിവായി തീപിടിക്കുന്നതിനാൽ  മതിയായ സുരക്ഷാ സംവിധാനവും ഫയർ ഹൈഡ്രന്റകളും ഒരുക്കണമെന്ന് മലിനീകരണ നിയന്ത്രണ ബോർഡ് നിർദേശിച്ചതാണ്.
ബ്രഹ്മപുരത്ത് തീ പടർന്നപ്പോൾ ഇവ പ്രവർത്തിച്ചില്ല.
ഇതു മൂലം തുടക്കത്തിൽ തീ പടരുന്നതു തടയാൻ കഴിഞ്ഞില്ല.
വേനലിൽ കടമ്പ്രയാറിലെ ജലനിരപ്പ് ക്രമാതീതമായി താഴ്ന്നതും പുഴയിൽ ചെളി നിറഞ്ഞതും കാരണമാണു ഫയർ ഹൈഡ്രന്റുകൾ പ്രവർത്തിക്കാതിരുന്നതെന്നാണ് മേയറുടെ വാദം.
എന്നാൽ, വേനൽകാലമെത്തുമ്പോൾ ഇവ പ്രവർത്തന സജ്ജമാണെന്ന് ഉറപ്പാക്കുന്നതിൽ കോർപറേഷന്റെ വീഴ്ച വ്യക്തം.
വാഹനങ്ങൾക്കു ചെല്ലാൻ പോലും കഴിയാത്ത വിധം പ്ലാസ്റ്റിക് മാലിന്യക്കുന്നുകൾ നിറഞ്ഞ പ്രദേശമായി ബ്രഹ്മപുരത്തെ മാറ്റിയതു കോർപറേഷനാണ്.
ആവശ്യത്തിനു റോഡുകളില്ല.
ഇടിഞ്ഞു പൊളിഞ്ഞു വീഴാറായ സംസ്കരണ പ്ലാന്റിൽ മാലിന്യത്തിന്റെ സംസ്കരണമൊന്നും നടക്കുന്നില്ല.
മാലിന്യം കൊണ്ടു വന്നു ബ്രഹ്മപുരത്തു തള്ളുക മാത്രമാണു ചെയ്തിരുന്നത്.
അതുകൊണ്ടാണു കോടികൾ ചെലവാക്കിയിട്ടും ഇവിടം മാലിന്യം നിറഞ്ഞത്.
കെട്ടിക്കിടക്കുന്ന മാലിന്യം സംസ്കരിക്കാൻ 55 കോടി രൂപയുടെ ബയോമൈനിങ് പദ്ധതി ബ്രഹ്മപുരത്തു പുരോഗമിക്കുമ്പോഴാണ് തീപിടിത്തമുണ്ടായത്.
ബയോമൈനിങ് ചെയ്തെടുത്ത ആർഡിഎഫാണ് (വൈദ്യുതി പ്ലാന്റുകളിൽ കത്തിക്കാൻ ഉപയോഗിക്കാവുന്ന മാലിന്യം) തീപിടിത്തത്തിനുള്ള യഥാർഥ കാരണമെന്നു കോർപറേഷൻ അധികൃതർ തന്നെ സംശയിക്കുന്നു.
അങ്ങനെയെങ്കിൽ ബയോമൈനിങ് നടത്തുന്നതിലും സുരക്ഷ മാനദണ്ഡങ്ങൾ പാലിച്ചിട്ടില്ലെന്നു കരുതണം.
പ്ളാന്റ് നടത്തിപ്പിൽ കൊച്ചി കോർപറേഷൻ കാണിക്കുന്ന അലംഭാവം പുറത്തുകൊണ്ടുവന്ന് അഗ്നിരക്ഷാ സേന റിപ്പോർട്ട് പ്രസിദ്ധീകരിച്ചു.
110 ഏക്കർ വരുന്ന മാലിന്യ പ്ളാന്റിന്റെ പകുതിയോളം ഏകദേശം 50 ഏക്കർ ഭാഗത്ത് അഗ്നിരക്ഷാ സേനയുടെ വാഹനം കടന്നുചെല്ലാൻ പോലും വഴിയില്ല.
ഇവിടെ മതിയായ സുരക്ഷാ ജീവനക്കാരില്ലെന്നും മനസിലായി.
മാലിന്യം ഇളക്കിമാറ്റുന്നതിന് വേണ്ട ഉപകരണങ്ങളില്ല.
തീകെടുത്താൻ വെള്ളത്തിന് പോലും പ്രയാസമുണ്ടായി.
പ്ളാന്റിന് സമീപത്തെ കടമ്പ്രയാറിലേക്ക് കടക്കാൻ കഴിയാത്തതരത്തിൽ മതിലുകെട്ടിയടച്ചതായുമാണ് അഗ്നിരക്ഷാസേനാ ജില്ലാ ഓഫീസർ കളക്‌ടർക്ക് നൽകിയ റിപ്പോർട്ട്.